钦定古今图书集成/历象汇编/乾象典/第057卷 > 章潢图书编 > 《星野合论》
## 钦定古今图书集成/历象汇编/乾象典/第057卷 > 章潢图书编 > 《星野合论》

“今夫天，气也而成文；地形也而有理。形不得不散而
为气，气不得不聚而成形。星辰者，地之精气，上发于
天者也。天有三垣，旁列四隅。天中、极星，昆仑之墟也；
天门、明堂，太山之精也；汧岐、雷首、太岳、砥柱，东方之
宿也，而苍龙奠位于左矣；太行、常山、碣石、朱圉，北方
之宿也，而元武奠位于后矣；鸟鼠、太华、熊耳、桐柏，西”
方之宿也，而白虎奠位于右矣；荆山、大别、岷、衡、九江，
南方之宿也，而朱雀奠位于前矣。星官之书，自黄帝
始。嗣是而钦若天象者，代不乏人，顾金绳玉策之书，
不可得而窥也。所可传者，天有十二次，而日月躔焉；
地有十二野，而郊圻画焉。自今观之，雍主魁，冀主枢，
青兖主玑，而扬、徐、荆、梁、豫莫不有主“焉，此系之北斗”
者也。“岁星主齐吴，荧惑主楚越，辰星主燕赵，代而镇
而金，亦莫不有主焉，此系之五星者也。角、亢、寿星，郑
也；氐、房、心、大火，宋也；尾箕、析木，燕也；斗牛、星纪，吴、越
也；女虚、危、元枵，齐也；室壁、娵訾，卫也；奎、娄、降娄，鲁也；
胃、昴、毕、大梁，赵也；觜参、实沈，晋也；井鬼、鹑首，秦也；柳
星、张、鹑火，周也；翼、轸”、鹑尾，楚也。此系之二十八宿者
也。星有七，州有九，兖、青、徐、扬并属二州。此七星所以
主九州，而七国亦在其中矣。然方隅躔次，东西南北，
每每相背者，则贾公彦谓“古者受封之月，岁星所在
之辰，其国属焉”，似也。然有封国，自有分星，非因封国
而始有虞、夏。秦、汉郡国废置，有前后狭广之不齐，则
岁之所在，不可执泥以为常。晋属实沈者，高辛之子，
主祀参星；宋属大火者，阏伯之墟，主辰似也。然齐属
元枵，逢公托食，既非所主之国，而吴、越同次，燕、陈共
分，又非所祀之专，则主祀之说，亦未敢以为然矣。善
乎唐一行有言：“星土以精气相属，而不系乎方隅，其
古以山河为限，而不系乎州国，庶几为可”近焉。故地
有水火木金土之形，天有水火木金土之星。一形一
象，交而精气自属，非如地在北，而分星之在天者亦
居北；地在南，而分星之在天者亦居南也。同一中星
也一则取义之不同，盖星适昏中，则以“星”言，如星虚、
星昴是也。星不当中，则以次言，如尾火是也；次不当
中，而适界乎两次之间，则以象言，如星鸟是也。一则
所举之不同者，盖《书》言“分至之所中”，月之本也。故春
夏举“鸟、火”，秋冬举“虚、昴”是也；《月令》言昏旦之所见，月
之中也，故春夏举弧、亢，秋冬举“牛、壁”是也。夫天之高
也，星辰之远也，观纬而审禨祥者，恒推天以合人。然
天之理，即人之理也，因禨祥而修德政者，当以人而合天。何者？“民之丽乎土，犹星之丽乎天也；君之统乎
民，犹北极之统乎星也。古之圣人有见乎此道之所
在，固尝以经法天矣，而犹察昏见之辰，知缓急之序。
观鸟中，则授民以种稷之时焉；观火中，则授民以种
黍之时焉；观虚中，则授民以种麦之时焉；观昴中，则
授民以伐木之时焉；而顺五行以理阴阳”，又刚克、柔
克，迭用以出治焉。始之乎情性之正，著之乎事为之
施，措之乎悠久之道，动之乎气机之间，则天不爱道，
地不爱宝，《河》出《图》而《洛》出《书》矣。此岂无自而然哉？若
宋有善言而退舍，齐无秽德而可禳，非无一事之征，
终为适然之数，未敢以应天之实也。